
	BIRŠTONO SAVIVALDYBĖS  MERAS

	


POTVARKIS
DĖL ŠILDYMO SEZONO PRADŽIOS PASKELBIMO BIRŠTONO SAVIVALDYBEI PAVALDŽIOSE INSTITUCIJOSE IR ĮSTAIGOSE

2024 m. spalio 3 d. Nr. (2.1.E)-MVE-167
  Birštonas


	Vadovaudamasi Lietuvos Respublikos vietos savivaldos įstatymo 25 straipsnio 1 ir           5 dalimis, Lietuvos Respublikos šilumos ūkio įstatymo 13 straipsniu ir Šilumos tiekimo ir vartojimo taisyklių, patvirtintų Lietuvos Respublikos energetikos ministro 2010 m. spalio 25 d. įsakymu 
Nr. 1-297 „Dėl šilumos tiekimo ir vartojimo taisyklių patvirtinimo“, 61 ir 65 punktais bei atsižvelgdama į meteorologines sąlygas:
	1. N u s t a t a u Birštono savivaldybei pavaldžiose institucijose ir įstaigose 2024–2025 metų šildymo sezono pradžią 2024 m. spalio 4 d.
	2. L e i d ž i u švietimo ir sveikatos priežiūros įstaigoms pačioms spręsti dėl šildymo sezono pradžios kitu laiku, negu nustatyta šio potvarkio 1 punkte.
	3. N u r o d a u, kad daugiabučių namų gyventojai turi teisę kreiptis į administratorių ir nepažeidžiant teisės aktuose nustatytų higienos normų, pageidaujamu laiku pradėti savo pastatų šildymą, jei tam neprieštarauja dauguma to namo butų savininkų. 
	Šis potvarkis per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Lietuvos Respublikos administracinių bylų teisenos įstatymo nustatyta tvarka  Regionų apygardos administraciniam teismui bet kuriuose teismo rūmuose (Kauno rūmai, A. Mickevičiaus g. 8 A, Kaunas; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda).

